1-a Esperanto-Kunveno de Ŝtato Rio de Janeiro

La 1-a Esperanto-Kunveno de Ŝtato Rio de Janeiro okazis en Niterói de la 5-a ĝis la 7-a de novembro 1953; la laborkunsidoj okazis en la salono de “União dos Professores Primários Estaduais”, kompleze de ĝia estraro. Partoprenis la programerojn samideanoj el Niterói, Petrópolis, Macaé, Santanésia (urboparto de Piraí), Barra Mansa kaj Itaperuna; la solenan malfermon ĉeestis José de Moura e Silva, Sekretario pri Edukado kaj Kulturo, kiel reprezentanto de la subŝtatestro, kaj aliaj aŭtoritatuloj; Mário Augusto Teixeira de Freitas faris gravan kaj tre aplaŭditan paroladon pri “Idealismo kaj Esperanto”; en la laborkunsidoj oni diskutis dek-sep proponojn; la kunvenintoj ĝuis agrablansocian festeton ĉe Samideano Mario Ritter Nunes; okazis kunfratiga tagmanĝo kaj interesa arta programo dum la ferma kunsido; bona ekspozicio de esperantaĵoj estis aranĝita kaj la ĉeestantoj ricevis memorigan eldonaĵon pri statistika resumo de la ŝtato kaj de la ĉefurbo. La organiza komitato estis: Prezidanto: Mario Ritter Nunes; Vicprezidantoj: Wanderley Silva, el Macaé kaj José Varanda, el Petrópolis; Sekretarioj: Octávio Vianna Peixoto kaj Carlos Castanheira; Direktoroj pri Publikigado: Joaquim do Couto kaj Deleya Gomes de Almeida.

kategorio:Esperanto-movado en Brazilo
Kategorio:Esperanto en 1953
Kategorio:Esperanto-klubo Niterói
Kategorio:Niterói